**วาระประชุมฝ่ายควบคุมโรคติดต่อ ฝ่ายอนามัยสิ่งแวดล้อมและอาชีวอนามัย เดือน กรกฎาคม 2568**

**วันที่ 7 กรกฎาคม 2568 ณ ห้องประชุมสำนักงานสาธารณสุขอำเภอสำโรง**

**.......................................................................**

**1.** **ขอความร่วมมือประชาสัมพันธ์เฝ้าระวัง ป้องกัน ควบคุมโรคไข้เลือดออก**

**1.1. สถานการณ์โรคไข้เลือดออก**

ผู้ป่วยทั่วประเทศ ข้อมูลระหว่างวันที่ ๑ มกราคม – 11 มิถุนายน 2568 พบผู้ป่วย 14,783 ราย อัตราป่วย 22.37 ต่อประชากรแสนคน มีผู้ป่วยเสียชีวิต 15 ราย อัตราป่วยตาย ร้อยละ 0.10

จังหวัดอุบลราชธานี ข้อมูลระหว่างวันที่ ๑ มกราคม – 11 มิถุนายน 2568 พบผู้ป่วย 438 ราย อัตราป่วย 23.59 ต่อประชากรแสนคน ไม่มีผู้ป่วยเสียชีวิต

อำเภอสำโรง ข้อมูลระหว่างวันที่ ๑ มกราคม – 30 มิถุนายน 2568 พบผู้ป่วย 3 ตำบล, 4 หมู่บ้าน, จำนวน 6 ราย, อัตราป่วย 11.07 ต่อประชากรแสนคน, ไม่มีผู้ป่วยเสียชีวิต, ไม่มีหมู่บ้านพบการระบาด และ **มีหมู่บ้านที่พบผู้ป่วย 4 สัปดาห์ล่าสุด พบที่ บ้านนาเรือง หมู่ 14 ตำบลโคกก่อง**

**เขตรับผิดชอบ รพ.สต.หนองขาม** รายละเอียด ดังนี้

-ตำบลโคกสว่าง พบ 2 หมู่บ้าน : หมู่ที่ 1 จำนวน 1 ราย และ หมู่ 10 จำนวน 2 ราย

-ตำบลโคกก่อง พบ 1 หมู่บ้าน : หมู่ 14 จำนวน 2 ราย

-ตำบลโนนกาเล็น พบ 1 หมู่บ้าน : หมู่ 2 จำนวน 1 ราย







\*ขอความร่วมมือท่านประชาสัมพันธ์ขอความร่วมมือประชาชนดำเนินการตามมาตรการเฝ้าระวัง ป้องกัน ควบคุมโรคอย่างเข้มข้น ต่อเนื่อง \*เน้นคุณภาพ ครอบคลุมทุกหมู่บ้าน เพื่อป้องกันการเกิดโรค/การระบาดหนักและป้องกันการเสียชีวิตจากโรคไข้เลือดออกในพื้นที่ การดำเนินงานทำได้ง่าย โดยเก็บขยะออกจากชุมชนให้ได้มากที่สุด

**1.2. มาตรการเฝ้าระวัง ป้องกัน ควบคุมโรคขอความร่วมมือจากประชาชนและหน่วยงานทุกแห่ง** ดังนี้

1.2.1. ทุกหมู่บ้าน/ชุมชน หน่วยงานทุกแห่ง มีกิจกรรมรณรงค์สำรวจกำจัดลูกน้ำยุงลายทุก 7 วัน (ทุกวันศุกร์)อย่างต่อเนื่อง ตามมาตรการ 5 ป. 2 ข. และ 3 เก็บ 3 โรค และ\*รณรงค์ 5 ส.ทำความสะอาดเก็บขยะออกจากชุมชนให้ได้มากที่สุด

1.2.2. ประชาสัมพันธ์ให้ประชาชนที่มีไข้ทุกราย รีบไปพบแพทย์ที่โรงพยาบาล ไม่เกินไข้ 2 วัน เพื่อตรวจวินิจฉัยและรักษาให้เร็ว (เพื่อป้องกันการเสียชีวิต) เน้นในกลุ่มเสี่ยง มีโรคประจำตัว อ้วน ได้รับยายากลุ่มต้านการอักเสบอื่น (NSAIDs)

1.2.3. ใช้ยาพาราเซาตามอลรับประทานลดไข้ ห้ามใช้ยากลุ่มต้านการอักเสบอื่น (NSAIDs) เช่น ทัมใจ บูรา บวดหาย ไอบรูเฟน แอสไพริน ซึ่งอาจทำให้เลือดออกมากขึ้นจนเสียชีวิตได้

1.2.4. เทศบาล / อบต.ทุกแห่ง ให้จัดหาเคมีภัณฑ์ น้ำมัน จัดทีมพ่นเคมี ให้เพียงพอ และสามารถควบคุมโรค ตามมาตรการ 3-3-1 ได้ตลอดทั้งปี และวางแผนงานรับการระบาดในปี 2568

**2.ขอความร่วมมือจัดกิจกรรมรณรงค์ด้านอนามัยสิ่งแวดล้อม " ๔ กรกฎาคม วันอนามัยสิ่งแวดล้อมไทย " ประจำปี ๒๕๖๘**

กรมอนามัย ได้ดำเนินงานโครงการวันอนามัยสิ่งแวดล้อมไทย ประจำปี ๒๕๖๘ เพื่อเทิดพระเกียรติศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ที่พระองค์ทรงมีพระกรุณาธิคุณพระราชทานพระอนุญาตให้วันที่ ๔ กรกฎาคมของทุกปี เป็น " วันอนามัยสิ่งแวดล้อมไทย " และมีการจัดกิจกรรมภายใต้หัวข้อ " อนามัยสิ่งแวดล้อมกับวิถีชีวิตสู่สุขภาวะที่ยั่งยืน " ( Environmental Health for Healthy Lifestyles and Sustainable Well-Being )

วันอนามัยสิ่งแวดล้อมไทย มีความสำคัญเนื่องจากปัญหาด้านสุขภาพของประชาชนจำนวนมากมีสาเหตุมาจากปัจจัยเสี่ยงด้านอนามัยสิ่งแวดล้อม การจัดกิจกรรมในวันอนามัยสิ่งแวดล้อมไทยจึงมีเป้าหมายเพื่อกระตุ้นให้ประชาชนและทุกภาคส่วนตระหนักถึงความสำคัญของการอนามัยสิ่งแวดล้อม และร่วมมือกันในการดำเนินงานเพื่อสุขภาวะที่ดีของประชาชน

กรมอนามัย กระทรวงสาธารณสุข จึงขอเชิญชวนทุกหน่วยงานร่วมจัดกิจกรรม ขอความร่วมมือจากหน่วยงานของท่านประชาสัมพันธ์และจัดกิจกรรมรณรงค์ด้านอนามัยสิ่งแวดล้อม " ๔ กรกฎาคม วันอนามัยสิ่งแวดล้อมไทย " ประจำปี ๒๕๖๘ ภายใต้หัวข้อดังกล่าว ตั้งแต่วันนี้จนถึง ๓๑ กรกฎาคม ๒๕๖๘ โดยส่งรายงานและรายละเอียดตามลิงค์ [https://drive.google.com/drive/folders/1NnWYthCrLM5Zis-SCO\_LdlkTuQnSYeeh หรือสอบถามรายละเอียดเพิ่มเติมได้ที่ผู้ประสานงาน นางวิลาวัลย์ ปุณประวัติ เบอร์โทร 089-7163390](https://drive.google.com/drive/folders/1NnWYthCrLM5Zis-SCO_LdlkTuQnSYeeh%20หรือสอบถามรายละเอียดเพิ่มเติมได้ที่ผู้ประสานงาน%20นางวิลาวัลย์%20ปุณประวัติ%20เบอร์โทร%20089-7163390) ฝ่ายอนามัยสิ่งแวดล้อมและอาชีวอนามัย สำนักงานสาธารณสุขอำเภอสำโรง

**ตัวอย่าง/แนวทางการจัดกิจกรรม**

**2.๑. การจัดนิทรรศการให้ความรู้ด้านอนามัยสิ่งแวดล้อม** โดยบูรณาการความร่วมมือระหว่างหน่วยงานภาครัฐภาคเอกชน และภาคประชาชน ในการจัดนิทรรศการให้ความรู้ คำแนะนำเกี่ยวกับอนามัยสิ่งแวดล้อม เช่น การจัดการขยะ การดูแลสุขอนามัย ส่วนบุคคล และการป้องกันผลกระทบจากมลพิษในสิ่งแวดล้อม เพื่อเสริมสร้างความตระหนักรู้และพฤติกรรมที่เหมาะสมแก่ประชาชนในการมีสุขภาวะที่ดีอย่างยั่งยืน

**2.2. กิจกรรมการส่งเสริมพฤติกรรมอนามัยสิ่งแวดล้อมกับวิถีชีวิต เพื่อสู่สุขภาวะที่ยังยืน** โดยรณรงค์ให้หน่วยงาน ในพื้นที่ชุมชน หรือสถานที่สาธารณะ ปฏิบัติตามมาตรการการจัดการด้านอนามัยสิ่งแวดล้อม เพื่อส่งเสริมพฤติกรรมอนามัยสิ่งแวดล้อมที่ดี ให้ประชาชนมีสุขภาวะที่ดีอย่างยั่งยืน ผ่านกิจกรรมต่าง ๆ เช่น

๑) กิจกรรมรณรงค์การจัดการขยะ โดยส่งเสริมแนวทาง ๓Rs: Reduce (ลดการใช้), Reuse (ใช้ซ้ำ), และRecycle (นำกลับมาใช้ใหม่) เพื่อสร้างจิตสำนึกในการใช้ทรัพยากรอย่างคุ้มค่า ลดปริมาณขยะที่เกิดขึ้นในชีวิตประจำวัน และส่งเสริมให้ประชาชน ผู้ประกอบการในพื้นพื้นที่มีส่วนร่วมในการดูแลสิ่งแวดล้อมอย่างยั่งยืน

๒) กิจกรรมเพิ่มพื้นที่สีเขียว โดยส่งเสริมการปลูกต้นไม้ ในพื้นที่ต่าง ๆ เช่น สถานประกอบการ พื้นที่สาธารณะ เพื่อเพิ่มพื้นที่สีเขียวในชุมชน ลดมลพิษทางอากาศสร้างบรรยากาศที่ร่มรื่น ช่วยส่งเสริมสุขภาพกายและใจของประชาชนในพื้นที่

๓) กิจกรรม Big Cleaning Day โดยร่วมกันทำความสะอาดและจัดบริเวณพื้นที่ให้เป็นระเบียบเรียบร้อย สะอาด ปลอดภัย ดูแลและจัดการสิ่งแวดล้อมในพื้นที่ ชุมชน หรือสถานที่สาธารณะ ได้แก่ สถานที่ราชการ สถานที่ทำงาน สถานประกอบกิจการ การขนส่งสาธารณะ รวมถึงที่พักอาศัยของประชาชนให้เอื้อต่อการมีสุขภาพดี

**2.๓. การรณรงค์สร้างความรอบรู้ด้านสุขภาพและอนามัยสิ่งแวดล้อมให้กับประชาชน** เป็นการส่งเสริมให้ประชาชน เกิดความตระหนักและมีความรู้ความเข้าใจที่ถูกต้องเกี่ยวกับอนามัยสิงแวดล้อม โดยเผยแพร่ความรู้ คำแนะนำ และสื่อประชาสัมพันธ์เกี่ยวกับพฤติกรรมสุขภาพที่เหมาะสม อาทิ การดูแลสุขอนามัยส่วนบุคคล (การบริโภคอาหารปรุงสุกใหม่ ใช้ช้อนกลาง ล้างมืออย่าง ถูกวิธี) การจัดการสุขาภิบาลอาหารและน้ำสะอาดปลอดภัย และการรักษาความสะอาดของสภาพแวดล้อม ทั้งในครัวเรือน ชุมชน และพื้นที่สาธารณะ

**2.๔. การจัดเสวนาวิชาการด้านอนามัยสิ่งแวดล้อม ภายใต้หัวข้อ "อนามัยสิ่งแวดล้อมกับวิถีชีวิตสู่สุขภาวะที่ยั่งยืน"(Environmental Health for Healthy Lifestyles and Sustainable Well-Being)** เพื่อแลกเปลี่ยนเรียนรู้การจัดการด้านอนามัยสิ่งแวดล้อม สร้างการมีส่วนร่วมของทุกภาคส่วนในการจัดการอนามัยสิ่งแวดล้อมให้ปลอดภัยและเอื้อต่อต่อการมีสุขภาพดีของทุกคน

**การรายงานผลการเข้าร่วมกิจกรรมรณรงค์ด้านอนามัยสิ่งแวดล้อม**

๑) ส่งรายงานผลการเข้าร่วมกิจกรรมฯ ตามแบบฟอร์มรายงานผลการเข้าร่วมกิจกรรมรณรงค์ด้านอนามัยสิ่งแวดล้อม ไปยังลิงค์: https//moph.cc/RPAO9zr1w ภายในวันที่ ๓๑ กรกฎาคม ๒๕๖๘ และแชร์ภาพ คลิปวิดีโอ กิจกรรม พร้อมข้อความสั้นๆ ผ่านสื่อโซเซียล ได้แก่ Facebook, Line, Instagram, Website หรือสื่อต่าง ๆ ของหน่วยงานตนเอง พร้อมใส่เครื่องหมาย **#วันอนามัยสิ่งแวดล้อมไทยปี๒๕๖๘ #ThaiEnvironmentalHealthDay2025#กรมอนามัย** ใต้ข้อความที่โพสต์ เพื่อร่วมแลกเปลี่ยนเรื่องราวดีๆ สอบถามรายละเอียดเพิ่มเติมได้ที่ นายภูริวัจน์ ศรีม่วง โทร. ๐ ๒๕๙๐ ๔๔๗๒ หรือ ๐ ๒๕๙๐ ๔๔๖๓

๒) หน่วยงานที่มีการรายงานผลการเข้าร่วมกิจกรรม จะได้รับ**ใบประกาศเกียรติคุณเข้าร่วมกิจกรรมรณรณรงค์ด้านอนามัยสิ่งแวดล้อม จากกรมอนามัย กระทรวงสาธารณสุข**

**3.ขอข้อมูลจำนวนนักเรียน ปีการศึกษา 2568**

ด้วย ฝ่ายควบคุมโรคติดต่อ สำนักงานสาธารณสุขอำเภอสำโรง มีความจำเป็นต้องใช้ข้อมูลนักเรียนปีการศึกษา 2568 เพื่อประกอบการวางแผนการดำเนินงานสร้างเสริมภูมิคุ้มกันโรคในเด็กวัยเรียน งานเฝ้าระวัง ป้องกัน ควบคุมโรค และงานอื่น ๆ ที่เกี่ยวข้อง จึงขอความร่วมมือท่านแจ้งผู้รับผิดชอบงานอนามัยโรงเรียนในหน่วยงานของท่าน สำรวจจำนวนนักเรียนในเขตรับผิดชอบตามแบบรายงานจำนวนนักเรียน ปีการศึกษา 2568 ส่งเป็นไฟล์ภายในวันอังคารที่ 8 กรกฎาคม 2568 ส่งแล้ว ดังนี้ 1.โพนเมือง, 2.โคกก่อง, 3.หนองไฮ, และ 4.บอน หากข้อมูลไม่ตรงกันโปรดแจ้งฝ่ายด้วยคะ

**.................ขอบพระคุณมากค่ะ.....................**